Νουρμπανού Σουλτάνα

Καταγωγή

Σύμφωνα με την πρώτη εκδοχή γεννήθηκε ως Σεσίλια. Ο πατέρας της πιστεύεται ότι ήταν ο Νικολό Βενιέρ, αδελφός του Σεμπαστιάνο Βενιέρ, Δόγη της Βενετίας. H μητέρα ήταν η Βιολάντε Μπάφο. Δεδομένου ότι δεν ήταν παντρεμένοι, η κόρη τους, η Σεσίλια Μπάφο, είχε το επίθετο της μητέρας της.Το 1559 ο Ηγεμόνας και μετέπειτα Σουλτάνος Σελίμ Β΄ έστειλε Οθωμανό στη Βενετική Γερουσία,η οποία επιβεβαίωσε τη Βενετική καταγωγή της.
Σύμφωνα με άλλη εκδοχή, με βάση οθωμανικές πηγές, το πραγματικό όνομα της Νουρμπανού ήταν Ραχήλ και ήταν η κόρη της Βιολάντε Μπάφο και ενός άγνωστου Εβραίου. Επί του παρόντος, αυτή η εκδοχή θεωρείται αβάσιμη.

Παλλακίδα

Το 1537, όταν ο πειρατής και ναύαρχος Χαϊρεντίν Μπαρμπαρόσα κατέλαβε την Πάρο, η Σεσίλια αιχμαλωτίστηκε. Πωλήθηκε στο χαρέμι ​​του Σουλτάνου, όπου έγινε μία από τις αγαπημένες παλλακίδες του ηγεμόνα Σελίμ Β΄ και Χασεκί Σουλτάν του. 
Ο Σελίμ πήγε στο Ικόνιο, αφού, ως διάδοχος του θρόνου, είχε διοριστεί κυβερνήτης της επαρχίας, και η Νουρμπανού τον συνόδευσε. Πρώτα γεννήθηκε η κόρη της, Εσμαχάν Σουλτάν το 1544, όταν η Νουρμπανού ήταν 19 ετών. Έπειτα, σε ηλικία 21 ετών, η Νουρμπανού γέννησε τον μοναδικό γιο της, τον Μουράτ Γ'. Είχε άλλες δυο κόρες την Γκεβχερχάν Σουλτάν και την Σαχ Σουλτάν. Πιθανόν η Νουρμπανού ήταν επίσης μητέρα της Φατμά Σουλτάν.
Η επικρατέστερη άποψη, όμως, είναι ότι η μητέρα της Γκεβχερχάν Σουλτάν ήταν μια παλλακίδα αγνώστου ονόματος.

Χασεκί Σουλτάν

Η Νουρμπανού έγινε η πιο αγαπημένη σύζυγος του Οθωμανού σουλτάνου Σελίμ Β' και μητέρα του σουλτάνου Μουράτ Γ'. 
Είχε τη διοίκηση του πριγκιπικού χαρεμιού του Σελίμ, αλλά όταν έγινε Σουλτάνος δεν ήταν επικεφαλής του αυτοκρατορικού χαρεμιού, καθώς αυτή τη θέση την έλαβε η αδελφή του Σελίμ, Μιχριμάχ Σουλτάν, η οποία κατείχε και τον τίτλο της Βαλιντέ Σουλτάν, εφόσον η μητέρα της και μητέρα του Σελίμ Β', Χουρέμ Σουλτάν, είχε πεθάνει.
Ακόμη και όταν ο Σελίμ άρχισε να έχει και άλλες παλλακίδες, η Νουρμπανού παρέμεινε η αγαπημένη του για την ομορφιά και την εξυπνάδα της. Ως μητέρα του κληρονόμου του θρόνου, ενέργησε ως σύμβουλος στο σύζυγό της. Ο Σελίμ Β' ζητούσε συχνά τις συμβουλές της σε διάφορα θέματα λόγω του σεβασμού στην καλή της κρίση.
Ο Jacopo Soranzo, Ενετός πρέσβης ανέφερε:
«Η Χασεκί Σουλτάν λέγεται ότι είναι εξαιρετικά αγαπητή και τιμημένη από την Αυτού Μεγαλειότητα, τόσο για την ομορφιά της όσο και για την ασυνήθιστη ευφυΐα της». Ήταν αφοσιωμένη σύζυγος και πολύ πιστή μητέρα,όπως θα αποδείκνυαν αργότερα κάποια γεγονότα.
Σύμφωνα με τον πρέσβη Jacopo Ragazzoni, ο Σελίμ την παντρεύτηκε, όπως και ο πατέρας του, Σουλεϊμάν, που παντρεύτηκε την μητέρα του, Χουρέμ Σουλτάν, αν και αυτός ο γάμος δεν αναφέρεται σε οθωμανικές πηγές. 
Σύμφωνα με Τούρκους ιστορικούς κρύβεται πίσω από τον θάνατο και την δηλητηρίαση της πεθεράς της,Χουρεμ Σουλτάν, το 1558 με τον σύμμαχό της και αργότερα γαμπρό της Μεχμέτ Σοκουλού Πασά.
Ο γιος της Νουρμπανού, ο Μουράτ Γ', ήταν ο δεύτερος γιος του Ηγεμόνα Σελίμ (μετέπειτα Σελίμ Β'). Ο πρώτος ήταν ο Ηγεμόνας Αμπντουλάχ, τον οποίο είχε αποκτήσει με άλλη σύζυγο του, την Σελιμιγιέ Σουλτάν. Όμως το 1568, σε ηλικία περίπου 25 ετών, ο Ηγεμόνας Αμπντουλάχ δολοφονήθηκε και έτσι ο Μουράτ έγινε ο διάδοχος της Αυτοκρατορίας.

Βαλιντέ Σουλτάν

Όταν ο Σελίμ Β' πέθανε το 1574, η Νουρμπανού κράτησε κρυφό τον θάνατό του και έκρυψε το πτώμα του σε ένα ψυγείο, μέχρι ο 28χρονος γιος της, ο Μουράτ, να φτάσει στην Κωνσταντινούπολη από την Μανίσα, όπου ήταν κυβερνήτης. Δώδεκα μέρες μετά αφού έφτασε ο Μουράτ, ανέβηκε στο θρόνο και η Νουρμπανού έγινε Βαλιντέ Σουλτάν. 
Ωστόσο, για άλλη μια φορά, δεν είχε πλήρη εξουσία μέχρι το θάνατο της Μιχριμάχ Σουλτάν, τέσσερα χρόνια μετά τον θάνατο του Σελίμ Β', όταν όμως την απέκτησε έγινε μια τρομερή φιγούρα με μεγάλη επιρροή.
Όπως και ο πατέρας του, o Μουράτ αρχικά είχε σχέσεις με μία μόνο παλλακίδα, την Σαφιγιέ Σουλτάν. Η Νουρμπανού, τον συμβούλεψε να έχει και άλλες παλλακίδες για το καλό της δυναστείας, η οποία από το 1581 είχε μόνο έναν επιζών κληρονόμο,τον Μουράτ και αργότερα τον γιό της Σαφιγιέ, Μεχμέτ Γ'.
Το 1583 η Νουρμπανού κατηγόρησε την Σαφιγιέ ότι κάνει μάγια για να αποτρέψει τον Μουράτ να έχει άλλες παλλακίδες. Αυτό είχε ως αποτέλεσμα τη φυλάκιση και τον βασανισμό των υπαλλήλων της Σαφιγιέ Σουλτάν. Η αδελφή του Μουράτ Γ', Εσμαχάν Σουλτάν, του παρουσιάστηκε με δύο όμορφες παλλακίδες, τις οποίες και δέχτηκε. Συνέχισε να δέχεται πολλές παλλακίδες και αυτός ο τρόπος ζωής του χάρισε την πατρότητα είκοσι γιών και είκοσι επτά κόρων.
Η Νουρμπανού ηγήθηκε του κράτους από κοινού με το Μεγάλο Βεζίρη Σοκολλού Μεχμέτ Πασά, αποτελώντας την πρώτη Βαλιντέ Σουλτάνπου συγκυβέρνησε με τον Σουλτάνο κατά τη διάρκεια του Σουλτανάτου των Γυναικών και έγινε ο κύριος σύμβουλος του γιου της.
Η κόρη της Νουρμπανού, Εσμαχάν Σουλτάν, ήταν παντρεμένη με τον Μεγάλο Βεζίρη Μεχμέτ Σοκολού Πασά, το δεύτερο πρόσωπο στο κράτος, ο οποίος αύξησε την επιρροή της Νουρμπανού. 
Κατά τη διάρκεια των εννέα χρόνων της αντιβασιλείας της (1574-1583), η πολιτική της ήταν τόσο φιλοβενετική που έγινε μισητή από τη Δημοκρατία της Γένοβας. Ορισμένοι μάλιστα υποστηρίζουν ότι δηλητηριάστηκε από τους Γενουάτες.
Επιπλέον έχει ειπωθεί ότι η Νουρμπανού ήταν συγγενής με την Σαφιγιέ Σουλτάν,η οποία ήταν σύζυγος του Μουράτ Γ', γιου της Νουρμπανού, και κατά συνέπεια, έγινε η επόμενη Βαλιντέ Σουλτάν της Οθωμανικής Αυτοκρατορίας, όταν ο γιος της, Μεχμέτ Γ' ανέβηκε στο θρόνο.

Θάνατος

Πέθανε στην Κωνσταντινούπολη στις 7 Δεκεμβρίου 1583 σε ηλικία 58 ετών. Ενάντια στον κανόνα που ήθελε τη βασιλική οικογένεια να παραμένει στο παλάτι κατά τη νεκρική πομπή, ο Mουράτ Γ’ συνόδευε το πτώμα της μητέρας του, κλαίγοντας και περπατώντας ταυτόχρονα. Θάφτηκε στο μαυσωλείο του συζύγου της Σελίμ Β' που βρίσκεται στο εσωτερικό της Αγίας Σοφίας, στην Κωνσταντινούπολη.
Υπάρχουν εικασίες ότι πίσω από τον θάνατό της βρίσκεται η σύζυγος του γιου της,Μουράτ Γ', η Σαφιγιέ Σουλτάν. Υπεύθυνη για το θάνατό της θεωρείται επίσης η Σελιμιγιέ Σουλτάν, η άλλη σύζυγος του Σελίμ.